Robertus primus de Chaudessolla excellentissimus Doctor in decretis, Prior Celsiniarum,  Procurator Ordinis in Concilio Constantiensi, Abbas vero Cluniacensis xl. incœpit regere anno Domini 1416. Iacet apud Cluniacum iuxta prædecessorem suum Raymundum. Rexit annis vij. Horum reuerendorum Patrum Dominorum Raymundi  Roberti Abbatum Cluniacensium Capellanus fuit domnus Guillelmus Curati, vir religiosus, multarum exemplar virtutum. Qui tandem Prior fuit S. Christophori Castricanini, deinde Eleemosynarius Cluniacensis,  socius in Ordine. Qui fieri fecit imaginem argenteam sancti Guillermi Presbyteri, pro qua soluit cxx. libras turon. Item dedit cl. libras pro vna Missa.